Teksti-TV 666

Teksti-TV 666 on suomalainen rockyhtye, joka perustettiin heinäkuussa 2013. Yhtye yhdistelee musiikissaan shoegazea, krautrockia sekä punk rockia. Teksti-TV 666 on kerännyt mainetta taitavana liveyhtyeenä.

Yhtyeen ensimmäinen kappale ”Piritorilta taivaaseen” julkaistiin tammikuussa 2014, ja se nousi Radio Helsingin viikon demoksi. Toinen toukokuussa julkaistu kappale ”Sä et tuu enää takaisin koskaan” valittiin YleX:n viikon tehoksi. Syyskuussa 2014 yhtye voitti Ylen järjestämän ”Tulevaisuuden tusina 2015” -äänestyksen. Yhtye on sittemmin julkaissut EP-trilogian, jonka ensimmäinen osa ilmestyi 1. elokuuta 2014iTunes: Teksti-TV 666 – 1 (EP), toinen osa 3. huhtikuuta 2015iTunes: Teksti-TV 666 – 2 (EP) ja viimeinen osa 28. maaliskuuta 2016.iTunes: Teksti-TV 666 – 3 (EP) 9. lokakuuta 2016 Svart Records julkaisi kokoelmalevyn 1, 2, 3, joka sisältää trilogian kokonaisuudessaan.

Yhtyeen esikoisalbumi Aidattu tulevaisuus julkaistiin 7. syyskuuta 2018.iTunes: Teksti-TV 666 – Aidattu tulevaisuus

Vuonna 2021 alkaneen Punkstoo-kampanjan yhteydessä yhtä yhtyeen kitaristia Teemu Tanneria kohtaan nousi monta syytöstä, minkä seurauksena yhtye ilmoitti 18. lokakuuta 2021 erottaneen Tannerin yhtyeestä. Yhtye tiedotti tästä Facebook-sivullaan kertoen, että Tanner oli "syyllistynyt sellaisiin tekoihin ja käytökseen, joita ei voi mitenkään hyväksyä."

 Diskografia 
 Studioalbumi 



 Kokoelma-albumit 


 EP:t 




 Singlet 
 Silmät kiinni ja kädet ristiin (2016)
 Aidattu tulevaisuus (2018)
 Turbo-Mondeo (2018)
 Kapteeni (2022)
 Keimolan tähtiportti (2022)
 Kuukauden myyjä (2023)

 Lähteet 

Luokka:Suomalaiset rockyhtyeet